Τζαλμίνια

Ο Τζάλμα Φεϊτόζα Ντίας (γεννημένος στις 9 Δεκεμβρίου 1970), γνωστός ως Τζαλμίνια, είναι Βραζιλιάνος πρώην ποδοσφαιριστής, ο οποίος αγωνιζόταν ως επιθετικός μέσος.

Διαθέτοντας άνω του μέσου όρου τεχνικές ικανότητες, καθώς, όμως, και προβληματικό χαρακτήρα, αγωνίστηκε, μεταξύ άλλων, με τα χρώματα των Φλαμένγκο και Ντεπορτίβο, ενώ, επίσης, ήταν διεθνής με την Εθνική Βραζιλίας.

Συλλογική Καριέρα

Βραζιλία 
Υιός του πρώην ποδοσφαιριστή Τζάλμα Ντίας, ο Τζαλμίνια (Μικρός Τζάλμα) γεννήθηκε στο Σάντος του Σάο Πάολο, ενόσω ο πατέρας του αγωνιζόταν για λογαριασμό της Σάντος ΦΚ. Ωστόσο, ο ίδιος, ξεκίνησε την καριέρα του αγωνιζόμενος με τα χρώματα της Κλούμπε ντε Ρεγκάτας ντο Φλαμένγκο, η οποία έδρευε στο Ρίο ντε Τζανέιρο.

Στη συνέχεια, ο Τζαλμίνια πραγματοποίησε σύντομης χρονικής διάρκειας περάσματα από τις Γκουαρανί Φουτεμπόλ Κλούμπε και Σοσιεντάντε Εσπορτίβα Παλμέιρας (με την οποία και έλαβε το βραβείο Μπόλα ντε Όουρο (Βραζιλιάνικη Χρυσή Μπάλα) το 1996), καθώς και μία σύντομης χρονικής διάρκειας αγωνιστική παρουσία για λογαριασμό της ιαπωνικής Σιμιζού Σ-Πουλς, στο ενδιάμεσο.

Ντεπορτίβο 
Τον Ιούλιο του 1997, ο Τζαλμίνια μεταγράφηκε στην ισπανική Ντεπορτίβο Λα Κορούνια, με την οποία και πέτυχε, συνολικά, 26 τέρματα σε σύνολο 87 συμμετοχών πρωταθλήματος κατά την διάρκεια των πρώτων τριών σεζόν αγωνιστικής παρουσίας του με τον σύλλογο, συνεισφέροντας σε μεγάλο βαθμό στην κατάκτηση, για πρώτη φορά στην ιστορία του συλλόγου, του εθνικού πρωταθλήματος το 2000. Στη συνέχεια, η ανάδειξη του Χουάν Κάρλος Βαλερόν, ο οποίος αποκτήθηκε μετά τον υποβιβασμό της Ατλέτικο Μαδρίτης, καθώς και ένα θερμό επεισόδιο κατά την διάρκεια προπόνησης, τον Μάιο του 2002, μεταξύ του ιδίου και του προπονητή της Depor, Χαβιέρ Ιρουρέτα, οδήγησαν στον δανεισμό του στην ομάδα της Μπουντεσλίγκα Αυστρίας, Αούστρια Βιέννης, κατά την διάρκεια της θερινής μεταγραφικής περιόδου του 2002.

Έπειτα από, μόλις, 11 συμμετοχές με τα χρώματα της Ντεπορτίβο κατά την διάρκεια της σεζόν 2003-04, ο Τζαλμίνια ολοκλήρωσε την αγωνιστική καριέρα του αγωνιζόμενος για λογαριασμό της μεξικανικής Κλουμπ Αμέρικα, προτού αποχωρήσει από την ενεργό δράση σε ηλικία 34 ετών.

Ποδόσφαιρο Σάλας 
Το 2008, ο Τζαλμίνια επέστρεψε στην Depor, εντασσόμενος στην ομάδα ποδοσφαίρου σάλας της, μαζί με άλλα σημαντικά ονόματα της ιστορίας του συλλόγου, όπως οι Ντονάτο, Φραν, Νουρεντίν Ναϊμπέτ και Ζακ Σονγκό.

Διεθνής Καριέρα 
Ο έντονος ανταγωνισμός ο οποίος επικρατούσε εντός της Εθνικής Βραζιλίας στη θέση του Τζαλμίνια, σε συνδυασμό με τον κάπως δύσκολο χαρακτήρα του, περιόρισαν των αριθμό των διεθνών συμμετοχών του, μόλις, σε 14, εντός χρονικού διαστήματος έξι ετών, το μεγαλύτερο μέρος εκ των οποίων ενόσω ο ίδιος αγωνιζόταν για λογαριασμό της Ντεπορτίβο. Ήταν μέλος της ομάδας η οποία κατέκτησε το Κόπα Αμέρικα του 1997.

Ο Τζαλμίνια θα καλείτο ενόψει του Παγκοσμίου Κυπέλλου του 2002, ωστόσο τελικώς η κλήση του δεν προτιμήθηκε από τον Λουίζ Φελίπε Σκολάρι, έπειτα από επεισόδιο μεταξύ του ιδίου και του Ιρουρέτα, λίγες ημέρες προ της ανακοίνωσης των μελών της αποστολής ενόψει της διοργάνωσης, με τον Κακά να προτιμάται στη θέση του.

Στατιστικά Καριέρας

Συλλογική 

 Στατιστικά στην Ισπανία βάση της LFP
 Στατιστικά στη Βραζιλία βάση του Futpédia

Διεθνής

Διακρίσεις

Ποδόσφαιρο

Συλλογικές 
Φλαμένγκο
Κόπα ντο Μπραζίλ: 1990
Καμπεονάτο Καριόκα: 1991
Καμπεονάτο Μπραζιλέιρο Σέριε Α: 1992

Παλμέιρας
Καμπεονάτο Παουλίστα: 1996

Ντεπορτίβο
Λα Λίγα: 1999–2000
Κύπελλο του Βασιλέα: 2001-02
Σούπερ Καπ Ισπανίας: 2000, 2002

Αούστρια Βιέννης
Μπουντεσλίγκα Αυστρίας: 2002-03

Διεθνείς 
Βραζιλία
Κόπα Αμέρικα: 1997

Ατομικές 
Μπόλα ντε Πράτα: 1993, 1996
Μπόλα ντε Όουρο: 1996

Ποδόσφαιρο Σάλας

Συλλογικές 
Ντεπορτίβο
Ισπανικό Πρωτάθλημα: 2007–08, 2009–10
Κύπελλο Ισπανίας: 2007–08, 2009–10

Φλαμένγκο
Βραζιλιάνικο Πρωτάθλημα: 2009

Διεθνείς 
Βραζιλία
Παγκόσμιο Κύπελλο Ποδοσφαίρου Σάλας: 2006

Ατομικές 
MVP Παγκοσμίου Κυπέλλου Ποδοσφαίρου Σάλας: 2006
Κορυφαίος Σκόρερ Βραζιλιάνικου Πρωταθλήματος: 2009

Παραπομπές

Εξωτερικοί Σύνδεσμοι 

Αρχεία της Ντεπορτίβο

Βραζιλιάνοι ποδοσφαιριστές
Μέσοι ποδοσφαιριστές
Ποδοσφαιριστές Καμπεονάτο Μπραζιλέιρο Σέριε Α
Ποδοσφαιριστές Κλούμπε ντε Ρεγκάτας ντο Φλαμένγκο
Ποδοσφαιριστές Σοσιεντάντε Εσπορτίβα Παλμέιρας
Ποδοσφαιριστές Γκουαρανί Φουτεμπόλ Κλούμπε
Ποδοσφαιριστές Τζε 1 Λιγκ
Ποδοσφαιριστές Σιμιζού Σ-Πουλς
Ποδοσφαιριστές Πριμέρα Ντιβιζιόν
Ποδοσφαιριστές Ντεπορτίβο Λα Κορούνια
Ποδοσφαιριστές Μπουντεσλίγκα Αυστρίας
Ποδοσφαιριστές Αούστρια Βιέννης
Ποδοσφαιριστές Πριμέρα Ντιβισιόν Μεξικού
Ποδοσφαιριστές Κλουμπ Αμέρικα
Ποδοσφαιριστές Εθνικής Βραζιλίας
Ποδοσφαιριστές Κόπα Αμέρικα 1997
Πολιτογραφημένοι πολίτες της Ισπανίας
Παίκτες νικητές Κόπα Αμέρικα